**adidas ще награди най-бързите участници в Tower Run 2017**

* **Шампионите в състезанието ще получат най-новите обувки за бягане**

**на adidas UltraBOOST –**

* **Чипът за измерване на време и състезателният стикер с номер се получават**

**в магазина на аdidas на бул. Витоша №5 в София -**

**София, (12 април 2017)** – По време на Tower Run 2017 adidas ще награди най-бързите участници в категория мъже и жени. Шампионите ще получат най-новите обувки за бягане UltraBOOST. Предвидени са индивидуални награди за заелите призовите три места във всяка от категориите, като общият награден фонд в категория мъже и жени е в размер на 2000 лв. За всички участници са предвидени награди и комплименти, а придружаващите ги приятели и семейства ще могат да се забавляват в обособената пред Sopharma Business Towers фестивална зона.

Регистрацията за участие в Tower Run by Men’s Health става единствено онлайн. Чипът за измерване на време и състезателният стикер с номер ще се получават в магазин аdidas на бул. Витоша №5 в София от 9 май до 13 май 2017г., 16:00 до 20:00 ч.

Дисциплината тауър рънинг се превърна в традиция за много от мегаполисите в Европа, САЩ и Азия. Спортът, известен още и като вертикален маратон, представлява надпревара по стълбите на високи сгради или небостъргачи. Сред най-популярните в света подобни състезания са тичанията по стълбите на Empire State Building в Ню Йорк, Burj Khalifa в Дубай, Айфеловата кула в Париж и Willis Tower в Чикаго.

Благодарение на Men's Health и adidas, тази пролет тауър рънингът пристига в София! На 14 май всеки с атлетичен дух ще може да се включи в Tower Run по 40-те етажа и общо 800 стъпала на Sopharma Business Towers в квартал Изток. Стартът ще бъде от фоайето на Sopharma Business Towers, а състезанието ще включва изкачване и слизане по вътрешните стълби на двете кули последователно, като финалът отново ще бъде във фоайето.

По време на спортното събитие adidas представи новите модели от серията обувки за бягане BOOST.

С дебюта си през 2013 г. технологията на adidas за омекотяване и възвръщаемост на енергията BOOST промени бягането и спортната индустрия завинаги. adidas не спира с нововъведенията. Новите UltraBOOST имат средна част на подметката, съдържаща повече пяна BOOST. Технологията Primeknit, използвана в горната част на обувката, допринася за адаптиране напълно към индивидуалната форма на стъпалото и така осигурява по-голям комфорт. Технология TORSION® SYSTEM, вградена в основата на подметката, позволява независимо движение между петата и предната част на стъпалото за първокласна стабилност, както и по-гладко и контролирано бягане.

**За допълнителна информация, моля свържете се с**:

Георги Манчев

PR Manager – B+RED

Email: george.manchev@bplusred.com

Tel: +359 88 8576999

Относно adidas

adidas е глобален създател, производител и маркетолог на спортни обувки, облекло и аксесоари с мисията да бъде водещата спортна марка в света. Марката adidas е част от adidas Group, корпорация, която обхваща марки като Reebok и TaylorMade.